หากใครเดินผ่านไปผ่านมาบนถนน ราชดำเนิน คงเป็นต้องสงสัยว่าเหตุอันใดผู้คนมากมายถึงต้องมายืนมุงล้อมรอบหน้ารถกระบะคันนี้ คำตอบง่ายๆ ก็คือ รถคันนี้เขาขาย Nutella French Crepes ครับ

แล้วกับแค่เครปแผ่นขาวๆ บางๆ ราดไส้โน่น นั่น นี่ ที่หาซื้อที่ไหนตามท้องถนน หรือร้านค้าทั่วไป เหตุอันใดเจ้านี้ถึงได้รับความนิยมอย่างล้นหลาม ผมจึงไปพิสูจน์หาคำตอบ และขอแบ่งเป็นข้อๆ ดังนี้

1.	ร้านนี้ใช้ nutella ( ครีมถั่วฮาเซลนัท ผสมโกโก้ รสหวานมันเข้มข้น หอมโกโก้แบบสุดๆ ) ไม่ใช้ช็อคโกแลตดาดๆ ราคาถูก ทั่วไป

2.	ให้ปริมาณแบบจัดหนักในราคา 60 บาท ราดบนเครปจนอ่วม สัมผัสได้จนอิ่ม ใครที่ชื่นชอบ Nutella เป็นทุนเดิมน่าจะเปรมกันทีเดียว

3.	เมนูมีให้เลือกหลายแบบในราคา 50-60 บาท เช่น
-	Nutella ล้วน ราดแบบจัดหนัก คือกินให้หายอยากไปข้างหนึ่ง
-	Nutella + กล้วย 
-	กล้วย-เนย-น้ำตาล-นมข้น
-	กล้วย-เนย-น้ำตาล-มะนาว
-	กล้วยล้วน
-	แยมผลไม้
-	เนย-น้ำตาล-นมข้น
-	เนย-น้ำตาล-มะนาว

4.	รังสรรค์เมนูได้ตามใจคุณ จะหยิบนั่นผสมนี่ หรือจะเพิ่มนี่ เบานั่น ก็แล้วแต่ศรัทธา

ใครอยากมาลอง เครปขวัญใจมหาชน สามารถมาลองได้ตั้งแต่เวลา 13.00-20.00 น. อยู่ข้างศูนย์ Honda และเวลา 20.00-23.00 น. อยู่ตรงข้ามวัดพันอ้น

ป.ล. ร้านนี้เจ้าของเดียวกันกับร้าน Cocktail Car ครับ
